2019. május 7.

A Henkel megerősíti a 2019-es pénzügyi év kilátásait

# A Henkel az első negyedévben pozitív árbevétel- növekedést ért el

* **Az árbevétel 2,8%-kal 4969 millió euróra nőtt, a szerves növekedés + 0,7%**
* **A korrigált üzemi eredmény (EBIT)\* 795 millió euró (-5,6%)**
* **EBIT marzs\* 16,0% (-140 bázispont)**
* **Elsőbbségi részvények hozama\* elérte az 1,34 eurót, -6,3% állandó árfolyamon**
* **Erős szabad cash flow növekedés: 523 millió euró**
* **Növekedésbe való befektetés, valamint a versenyképesség növelése**

**„Az egyre nagyobb kihívást jelentő piaci környezet ellenére a Henkel az első negyedévben mind szerves, mind nominális szinten pozitív árbevétel-növekedést ért el. Csoport szinten a korrigált EBIT marzs és a korrigált EPS-fejlődés a teljes pénzügyi évre vonatkozó kilátásainknak megfelelő volt” –mondta Hans Van Bylen, a Henkel Igazgatóságának elnöke.**

**„Összességében üzleti növekedésünk 2019 első negyedévében vegyes volt.** **A várakozásoknak megfelelően az Adhesive Technologies üzletágat számos iparág ipari termelésének lassulása befolyásolta, az idei év második felében javulást várunk” – magyarázta Hans Van Bylen.**

**„Fogyasztási cikkek üzletágainkban a Beauty Care teljesítménye várakozásainknál alacsonyabb volt. Miközben sikeresen elindítottunk új márkákat és innovációkat, és professzionális hajápolási termékekkel foglalkozó üzletágunk továbbra is felülmúlta a piac teljesítményét, addig a kiskereskedelmi üzletágunk kulcsfontosságú régióiban, mint például Nyugat-Európában és Kínában negatív alakulással szembesültünk. Ezt célzott intézkedésekkel kezeljük, amelyek célja a növekedés fellendítése és a Beauty Care üzletágunk teljesítményének javítása” – tette hozzá Hans Van Bylen.**

**„Másrészről a Laundry& Home Care üzletágunk számára az év jól indult, amit az innovációk és az új termékek bevezetése is támogatott.”**

**Befektetés a növekedésbe és a versenyképesség javítása**

**„Továbbra is arra törekszünk, hogy még inkább erősítsük üzleti tevékenységünket, a növekedésbe és a digitalizálásba való befektetésre összpontosítunk, valamint továbbra is alkalmazkodunk struktúráinkkal ahhoz, hogy elérjük a teljes évre kitűzött céljainkat” – mondta Hans Van Bylen.**

**Az év elején a Henkel bejelentette, fokozza a növekedést célzó beruházásokat, hogy további növekedési lehetőségeket ragadjon meg, főként a fogyasztási cikkek üzletágaiban, és tovább gyorsítsa a digitális átalakulást. A Henkel számos olyan intézkedést hajt végre, amelyek tovább javítják üzletágai versenyképességét.**

**2019-es kilátások megerősítése**

**„Megerősítjük a teljes pénzügyi év kilátásait. A folyó pénzügyi évre 2 és 4 százalék közötti szerves árbevétel-növekedést várunk. A korrigált EBIT marzs tekintetében 16-17 százalékos tartományt várunk, valamint a korrigált EPS az előző évi értékhez képest kb. 5%-kal alatta várható állandó árfolyam mellett” – mondta Hans Van Bylen.**

**Értékesítés és bevételek 2019 első negyedévében**

Az első negyedévi **árbevétel** nominálisan 2,8 százalékkal 4969 millió euróra emelkedett. Az árfolyamhatások és a felvásárlások/befektetés-megszüntetések hatásainak kiszűrése utáni **szerves** árbevétel 0,7 százalékkal növekedett. A felvásárlásokból és befektetés-megszüntetésekből származó hozzájárulások mértéke 0,6 százalék volt. A valutahatások 1,5 százalékos pozitív hatással voltak az árbevételre.

Az **Adhesive Technologies** üzletágban az értékesítés organikusan csökkent   
0,8 százalékkal, elsősorban az elektronikai ipar és az autóipar lassulása miatt. A **Beauty Care** üzletág értékesítése organikusan 2,2 százalékkal volt alacsonyabb, mint az előző év azonos negyedévében, elsősorban a lakossági üzletág gyenge teljesítménye miatt Nyugat-Európában és Kínában. A **Laundry & Home Care** üzletág nagyon erős szerves árbevétel-növekedést érte el 4,7 százalékkal, amit az új termékek és innovációk sikeres piacra dobásának pozitív hozzájárulása jelentett.

A **feltörekvő piacok** ismét átlagon felüli mértékben járultak hozzá a Csoport szerves növekedéséhez, 2,2 százalékos szerves árbevétel-növekedéssel. Az **érett piacok** negatív, -0,4 százalékos szerves árbevétel teljesítményt mutattak.

**Nyugat-európában** az árbevétel 1,3 százalékkal csökkent. **Kelet-Európa** 6,5 százalékos szerves növekedést ért el. **Afrikában/Közel-Keleten** az árbevétel szerves növekedése 13,5 százalék volt. Az **észak-amerikai** régióban az árbevétel szerves növekedése 1,1 százalék volt. **Latin-Amerika** 8,0 százalékos szerves növekedést ért el, az **ázsiai-csendes-óceáni** térségben pedig az árbevétel 8,8 százalékkal volt alacsonyabb az előző év azonos időszakához képest.

A **korrigált üzemi eredmény (EBIT)** elérte a 795 millió eurót, ami 5,6 százalékkal alacsonyabb a 2018 első negyedévi szintnél (842 millió euró).

A **korrigált árbevétel-arányos megtérülés** **(EBIT)** 16,0 százalék volt, 1,4 százalékponttal alacsonyabb az előző évinél.

Az **elsőbbségi részvények korrigált hozama** a 2018 első negyedévi 1,43 euróról 6,3 százalékkal 1,34 euróra esett 2019 első negyedévében. Állandó árfolyam mellett az EPS növekedése -6,3 százalék volt.

A **nettó forgótőke** árbevételhez viszonyított 6,6 százalékos aránya meghaladta a 2018 első negyedévi szintet (6,2 százalék).

523 millió euróval a **szabad cash flow** 2019 első negyedévében lényegesen magasabb volt, mint az előző év azonos időszakában (22 millió euró). Ez bizonyítja a vállalat szabad cash flow generálására irányuló különleges képességét.

2019. március 31-én a Henkel **nettó pénzügyi helyzete** a következő egyenleget mutatta: -2478 millió euró (2018. december 31.: -2895 millió euró).

**Üzletágak teljesítménye**

Az **Adhesive Technologies** üzletág az első negyedévben -0,8 százalékos, enyhén negatív szerves **árbevételt** ért el. Nominálisan az árbevétel 1,7 százalékos növekedést mutatott és elérte a 2039 millió eurót. **A korrigált üzemi eredmény** az előző év negyedévének 410 millió eurója után elérte a 388 millió eurót. A **korrigált árbevétel-arányos megtérülés** 16,8 százalék volt (2018 első negyedéve: 18,1 százalék).

A **Beauty Care** üzletág **szerves** **árbevétele** 2,2 százalékkal csökkent az első negyedévben. Nominálisan az előző negyedévi 965 millió euró után az árbevétel 960 millió eurót tett ki. A 144 millió eurós **korrigált** **üzemi eredmény** és a15,0 százalékos **korrigált árbevétel-arányos megtérülés** alacsonyabb volt, mint az előző év azonos negyedévében.

A **Laundry & Home Care** üzletág **szerves árbevétel-növekedése**   
4,7 százalék volt az első negyedévben. Nominálisan az árbevétel6,3 százalékkal nőtt és elérte az 1667 millió eurót. A **korrigált üzemi eredmény** 286 millió eurós értéke 1,9 százalékkal alulmúlta a 2018. első negyedévi értéket. A **korrigált árbevétel-arányos megtérülés** 17,1 százalékot ért el, mely alacsonyabb, mint az előző év azonos negyedévének szintje.

**A Henkelről**

A Henkel világszerte kiegyensúlyozott és változatos portfólióval működik. Az erőteljes márkáknak, innovációknak és technológiáknak köszönhetően a társaság vezető pozíciókat foglal el három üzletágával mind az ipari, mind a fogyasztási cikkek terén. A Henkel Adhesive Technologies üzletága globális vezető szerepet tölt be a ragasztók piacán – valamennyi iparági szegmensben, világszerte. A Henkel Laundry & Home Care és a Beauty Care üzletágaival számos piacon és kategóriában vezető szerepet tölt be, szerte a világon. Az 1876-ban alapított Henkel több mint 140 éves sikert tudhat maga mögött. A Henkel 2018-ban 20 milliárd euró árbevételt és 3,5 milliárd euró korrigált üzemi eredményt ért el. A Henkel világszerte több mint 53 000 embert foglalkoztat – lelkes és sokszínű csapat, amelyet erős vállalati kultúra, a fenntartható érték létrehozásának közös célja és a közös értékek egyesítenek. A fenntarthatóság elismert vezetőjeként a Henkel számos nemzetközi indexben és rangsorban az első helyet foglalja el. A Henkel elsőbbségi részvényeit a német DAX tőzsdeindexben jegyzik. További információért kérjük, látogasson el a Henkel angol nyelvű honlapjára: [www.henkel.com](http://www.henkel.com).

Ez a tájékoztatás a jövőre vonatkozó állításokat tartalmaz, amelyek a Henkel AG & Co. KGaA vállalati vezetősége jelenlegi becslésein és feltételezésein alapulnak. A jövőre vonatkozó állításokat olyan és hasonló szavakkal fejezzük ki, mint a „vár”, „szándékozik”, „tervez”, „jósol”, „feltételez”, „vél”, „becsül” és hasonló kifejezések. Az ilyen állítások semmiképpen sem értelmezendők úgy, hogy azok garanciát jelentenének az általuk kifejezett várakozások pontos teljesülésére. A Henkel AG & Co. KGaA és kapcsolt vállalkozásainak jövőbeli teljesítménye és tényleges eredményei számos kockázat és bizonytalanság függvényei, és így jelentősen eltérhetnek a jövőre vonatkozó állításoktól. Sok ilyen tényezőre nincs befolyása a Henkelnek, és ezek előre nem becsülhetők fel pontosan, mint például a későbbi gazdasági környezet, vagy a versenytársak és más piaci szereplők tevékenysége. A Henkel nem tervezi és nem vállalja, hogy a jövőre vonatkozó állításait frissítse.

Ez a dokumentum - az alkalmazandó pénzügyi beszámolási keretrendszerben nem egyértelműen meghatározva - tartalmazza azokat a kiegészítő pénzügyi intézkedéseket, amelyek alternatív teljesítménymutatók, vagy azok lehetnek (nem GAAP-intézkedések). Ezeket a kiegészítő pénzügyi intézkedéseket nem szabad külön-külön vagy a Henkel nettó eszközeinek, illetve pénzügyi pozícióinak vagy eredményeinek vagy ezek alternatíváinak tekinteni, a konszolidált pénzügyi kimutatásaiban szereplő vonatkozó pénzügyi beszámolási keretrendszer szerint. Más, hasonlóan megnevezett alternatív teljesítménymutatókat jelentő vagy leíró vállalatok eltérő módon számíthatják ki őket.

Ezt a dokumentumot csak tájékoztatási célból bocsátották ki, és nem célja befektetési tanácsadás, vagy értékpapírokra vonatkozó eladási ajánlat, vagy vételi ajánlat kérése.

**Kapcsolat**

**Befektetők & elemzők Sajtó & Média**

**Lars Korinth Lars Witteck**

Phone: +49 211 797 - 1631 Phone: +49 211 797 - 2606

Email: [lars.korinth@henkel.com](mailto:lars.korinth@henkel.com) Email: [lars.witteck@henkel.com](mailto:lars.witteck@henkel.com)

**Mona Niermann Wulf Klüppelholz**

Phone: +49 211 797 - 7151 Phone: +49 211 797 - 1875

Email: [mona.niermann@henkel.com](mailto:mona.niermann@henkel.com) Email: wulf.klueppelholz@henkel.com

**Steffen Nix** **Jennifer Ott**

Phone: +49 211 797 - 6459 Phone: +49 211 797 - 2756

Email: [steffen.nix@henkel.com](mailto:steffen.nix@henkel.com) Email: [jennifer.ott@henkel.com](mailto:jennifer.ott@henkel.com)

**Dorothee Brinkmann Hanna Philipps**

Phone: +49 211 797 - 5299 Phone: +49 211 797 - 3626

Email: [dorothee.brinkmann@henkel.com](mailto:dorothee.brinkmann@henkel.com) Email: [hanna.philipps@henkel.com](mailto:hanna.philipps@henkel.com)

[www.henkel.com/press](http://www.henkel.de/presse) [www.henkel.com/ir](http://www.henkel.de/ir)

Dispiter Dorottya

Tel. (1) 372-5555

Email: [vallalati.kommunikacio@henkel.com](mailto:vallalati.kommunikacio@henkel.com)

Henkel Magyarország Kft.

Vállalati kommunikáció